急住參加泰國潑水節 黃子桐幾日要減10磅
2024年04月10日 02:01
東網電視
更多新聞短片
2018年參加香港小姐競選入行的黃子桐,擁有34C魔鬼身材的她,昨日(9日)向網民派福利,曬出泳池出水芙蓉照,低胸泳衣,上圍逼爆,效果震撼,她留言:「夏天就嚟到啦!係時候拎番啲泳衣相出嚟警惕自己要減肥啦!」並透露想試無創溶脂法,似乎急着要減肥。她表示水着是去年拍下,惟農曆新年過後,貪吃令她差不多重了10磅之多,下半身成重災區,靠節食和運動減肥不夠快,她希望試做機幫助減肚腩。「張相係舊年喺泰國影,我想去多次泰國旅行,趁潑水節去玩,已經網購緊泳衣,但減肥會減埋個胸,都好頭痛,哈哈!」她透露工作近況,表示上月拍完劇集《黑色月光》,演郭鋒的秘書,與前輩合作獲益良多。